stanford-oval/wikipedia huggingface dataset:
אלישע באב"ד
מחקרו > התפתחות תחומי מחקרו במהלך השנים

בשנות ה-70 התעניין באב"ד במחקר "פיגמליון בכיתה" של רוזנטל וג'ייקובסון (מ-1968), וערך במשך כ-40 שנה מחקרים משותפים עם רוזנטל וחוקרים אחרים בנושא זה. הוא חקר נבואות המגשימות את עצמן, אפקטים של ציפיות והטיות קוגניטיביות ורגשיות, ובעיקר הנושא של "התנהגות דיפרנציאלית של המורים" כלפי תלמידים שונים בכיתה, בתהליך ש"משדר" את הציפיות הנבדלות שישפיעו על התלמידים, הישגיהם והדימוי העצמי שלהם.
בהמשך, עבר באב"ד אל הפסיכולוגיה של תקשורת לא-מילולית של דמויות סמכות (מורים) והשפעותיה (הסמויות אך החזקות) על המקבלים (תלמידים). לאחר מכן, עבר למחקרים על הטיות והשפעות בעולם המדיה התקשורתית הרחבה, וחקר את השדרים הלא-מילוליים המוטים של שדרני טלוויזיה ומראייני טלוויזיה שחרגו בצורה בולטת מן הנורמות לגבי הוגנות ואובייקטיביות של שידור ציבורי. מחקרו על התנהגות מוטית מאוד של שדרן ידוע בשני ראיונות בחירות מפורסמים, הוביל את באב"ד ליצירת מערך ניסוי מחקרי שבו ניתן היה לבדוק את ההשפעה הסיבתית של ההתנהגות הלא-מילולית של המראיין על שיפוטי הצופים התמימים את הפוליטיקאי המרואיין.
החקירה על תהליכים בזמני בחירות הובילה את באב"ד לסדרת מחקרים נוספת שהתמקדה בהשפעות של הטיות הקשורות לחשיבה משאלתית (Wishful Thinking) על התהליך שבו מצביעים מתבקשים לנבא את תוצאות הבחירות. שיאם של המחקרים הללו היה במחקר אינטנסיבי של שלוש מערכות הבחירות שנערכו בשנה אחת (2020).
בכיוון אחר, החקירה של תהליכי האינטראקציה בין מורים ותלמידים הובילה את באב"ד להתמקדות בתהליכי ההערכה של הסטודנטים את המרצים במערכת ההשכלה הגבוהה (שם נהוג לבצע הערכת סטודנטים בכל הקורסים). גם תחום זה היה ונשאר שנוי במחלוקת בין החוקרים ואנשי המינהל האקדמי. המחקרים והעמדה התאורטית של באב"ד הדגישו את חשיבותם של תהליכי התנהגות ותקשורת לא-מילולית של המרצים בהשפעה לקביעת הערכותיהם של הסטודנטים את המרצים. למחקרים, לממצאים ולתיאוריה המוצעת נודעת חשיבות מיוחדת בשנים האחרונות, עם המהפכה הדרמטית של ההוראה המקוונת וההוראה מרחוק, ובמיוחד עקב מגפת הקורונה, שהחריפה את הצורך בהוראה אלטרנטיבית.
פרסומיו > ספרים בעברית

אלישע באב"ד (עורך), ההתנהגות הדיפרנציאלית של המורה בכיתה: ציפיות וביטוין - סקירת ספרות מקצועית (חוברת מס' 12), ירושלים, מכון סאלד, 1996.
אלישע באב"ד, הפסיכולוגיה החברתית של הכיתה, אבן יהודה, הוצאת רכס, 2011.
פרסומיו > ספרים באנגלית

Elisha Y. Babad, Max Birenbaum, Kenneth D. Benne, The Social Self: Group Influence on Social Identity, Beverly Hills, Sage Publications, 1983.
Elisha Babad, The Social Psychology of Classroom, London, Routledge, 2009.
פרסומיו > מבחר ממאמריו

באב"ד פרסם כ-120 מאמרים מדעיים ופרקים בספרים. להלן העיקריים שבהם:
Babad, E., Inbar, J., & Rosenthal, R. (1982). Pygmalion, Galatea, and the Golem: Investigations of biased and unbiased teachers. Journal of Educational Psychology, 74, 459-474.
Babad, E. (1995). The “teacher’s pet” phenomenon, teachers’ differential behavior, and students’ morale. Journal of Educational Psychology, 87, 361-374.
Babad, E., Kaplowitz, H., & Darley, J. (1999). A “classic” revisited: Students’ immediate and delayed evaluations of a warm/cold instructor. Social Psychology of Education, 3, 81-102.
Babad, E. (2001). On the conception and measurement of popularity: More facts and some straight conclusions. Social Psychology of Education, 5, 3-30.
Babad, E., Avni-Babad, D., & Rosenthal, R. (2004). Prediction of students' evaluations from brief instances of professors' nonverbal behavior in defined instructional situations. Social Psychology of Education, 7, 3-33.
Babad, E. (2005). The psychological price of media bias. Journal of Experimental Psychology: Applied, 11, 245-255.
Babad, E. (2007). Teachers' nonverbal behavior and its effects on students. In R.Perry & J. Smart (Eds.). The scholarship of teaching and learning: An evidence-based perspective. (pp. 201-261). Holland: Springer Publications.
Babad, E., Sahar-Inbar, L., Hammer, R., Turgeman-Lupo, K. & Nessis, S. (2021) Student evaluations fast and slow: It's time to integrate teachers' nonverbal behavior in evaluation of teaching effectiveness. Journal of Nonverbal Behavior, 45,321-338.
חיים אישיים

נשוי לד"ר דינה אבני-באב"ד. אב לשניים.
מתגורר במעלה אדומים.
הערות שוליים

↑  Rosenthal, R, and L. Jacobsen. Pygmalion in the classroom: teacher expectation and pupils’ intellectual development. New York: Holt, Rinehart and Winston, 1968.
| --- | --- |
בקרת זהויות :  NLI: 987007302506805171
אילן ברקוביץ' (כדורסלן)

| --- | --- |
אין תמונה חופשית
 לידה:  1 בפברואר 1975 (בן 49) ישראל
 עמדה:  רכז
 גובה:  1.85 מטר
 קבוצות כשחקן
 1993–1996   1996–1997   1997–1998   1998–2001   2001–2003   2003–2004   2004–2005   2005–2006   2006–2008   2008   2008–2009   2009–2010   2010–2012   2012–2013   2013–2014   2014–2015   2015–2017    2017  2017–2019   2019–2023   2023–  :  עירוני נהריה   הפועל אילת   מכבי חדרה   עירוני נהריה   הפועל גליל עליון   מ.כ חיפה   הפועל תל אביב   הפועל חולון   הפועל באר שבע   עירוני רמת גן  הפועל עפולה  הפועל חיפה  נווה דוד רמלה  א.ס. רמת השרון  הפועל גבעתיים   הפועל רמת גן / גבעתיים   בית"ר כפר יונה מכבי הוד השרון  נווה דוד רמלה  בית"ר כפר יונה   הפועל רמת גן / גבעתיים  
 הישגים כשחקן
 עליה לליגת העל (1994)   מלך הסלים בליגה הלאומית (1996)   אליפות ארצית צפון (2000)   השחקן השישי של העונה בליגת העל (2003)   MVP של העונה הסדירה בליגה לאומית (2006)   אליפות ליגה לאומית (2006)   חמישיית העונה בליגה הלאומית (2007)   עליה לליגת העל (2009)   אליפות ארצית דרום (2013)   אליפות ארצית צפון (2015)  
 קבוצות כמאמן
 :  נערים מכבי הוד השרון
 
אילן ברקוביץ' (נולד ב-1 בפברואר 1975) הוא מאמן וכדורסלן ישראלי המשחק בעמדת הרכז.
קריירה

בארבע שנותיו הראשונות בקריירה שיחק ברקוביץ' בעירוני נהריה, אך רק לאחר ירידתה לליגה הלאומית החל לקבל דקות משחק משמעותיות. בעונתו האחרונה בנהריה שיחק 22 משחקים בהם קלע 18.2 נקודות בממוצע למשחק. בעונת 1996/1997 עבר לשחק בהפועל אילת ובעונה שלאחר מכן שיחק במכבי חדרה. לאחר מכן ירד לשחק בליגה הארצית וחתם בהפועל מעיליא לשנתיים. בעונת 2000/2001 שב לעירוני נהריה ועם 11.4 נקודות בממוצע למשחק סייע לה לחזור לליגת העל.
בעונת 2001/2002 עבר להפועל גלבוע/גליל עליון ובעונתו השנייה בה נבחר לשחקן השישי של העונה בליגת העל. לאחר חמשת המחזורים הראשונים של עונת 2003/2004 עבר למכבי חיפה ולאחר עונה אחת עבר להפועל תל אביב עימה שיחק גם ביורופליג. בעונה שלאחר מכן חתם בהפועל חולון והיה גורם מרכזי בעלייתה לליגת העל כשהוא נבחר לחמישיית העונה של הליגה הלאומית.
בעונת 2006/2007 עבר לשחק בהפועל באר שבע ושוב נבחר לחמישיית העונה של הליגה, בעונה שלאחר מכן קיבל גם את תפקיד המאמן של קבוצת הנוער של המועדון. לאחר קריסתה של באר שבע החליט ברקוביץ' לחזור לליגת העל וחתם בעירוני רמת גן, אך כבר בפתיחת העונה שוחרר וחתם בהפועל עפולה, עימה עלה שוב לליגת העל. לאחר עונה זו חתם בהפועל חיפה. בתחילת עונת 2010/11 חתם ברקוביץ' באליצור נווה דוד רמלה.
לאחר שתי עונות מוצלחות ברמלה, ירד ברקוביץ' לליגה הארצית וחתם בקבוצת א.ס. רמת השרון לה סייע לעלות לליגה הלאומית.
בשנת 2015 עלה ברקוביץ' פעם נוספת הפעם עם הפועל רמת גן לליגה הלאומית ובין השנים 2015-2017 שיחק במדי בית"ר כפר יונה מהליגה הארצית, איתה העפיל לחצי גמר הפלייאוף.
ב-2017 שימש כמאמן קבוצת הנוער של הפועל גבעתיים/רמת גן בליגה הלאומית.
ביולי 2017 חתם כשחקן בקבוצת מכבי הוד השרון בפברואר 2018 נפצע וגמר את העונה.
בקיץ 2018 אימן את קבוצת הבוגרים של אליצור רמלה ובסיום העונה העפיל עימה לליגה הארצית.
ביוני 2019 חזר ברקוביץ' לכפר יונה בליגה הארצית, שם הוא משמש כמאמן ראשי וכשחקן.
לקראת עונת 2023/2024 עבר ברקוביץ' להפועל רמת גן / גבעתיים.
הערות שוליים

↑  ארצית: כפר יונה מכוונת גבוה
א.ז. אלקמאר

א.ז. אַלְקְמָאר (בהולנדית: AZ Alkmaar, או בשמה המלא: Alkmaar Zaanstreek), מוכרת גם בראשי תיבות: AZ (מבוטא: אָה-זֵד), הוא מועדון כדורגל מהעיר אלקמאר שבהולנד. מועדון הכדורגל נוסד בשנת 1967 בשם א.ז. 67, כתוצאה מאיחוד המועדונים "אלקמאר 54" ו"פ.צ. זאנסטרק". מגרשה הביתי של הקבוצה הוא "AFAS Stadion" שמכיל 17,023 מקומות.
סגל הקבוצה

נכון ל-27 בספטמבר 2024
תארים והישגים

הליגה ההולנדית:
אליפויות (2): 1981, 2009
סגנויות (2): 1980, 2006
הגביע ההולנדי:
זכיות (4): 1978, 1981, 1982, 2013
סגנויות (3): 2007, 2017, 2018
מגן יוהאן קרויף (הסופר קאפ ההולנדי):
זכיות (1): 2009
גביע אופ"א:
סגנויות (1): 1981
עלילות ספיידרוויק

| --- | --- |

כריכת הספר הראשון בסדרה
 
 ספרי הסדרה
 עלילות ספיידרוויק - מדריך שימושי עלילות ספיידרוויק - משקף האבן עלילות ספיידרוויק - סודה של לוסינדה עץ הברזל זעמו של מולגראת
 מידע כללי
 מאת:  טוני דיטרליצי והולי בלק
 שפת המקור:  אנגלית
 סוגה:  פנטזיה
 הוצאה
 הוצאה:  Simon & Schuster   הוצאת מטר (מהדורה עברית)
 תאריך הוצאה:  2003
 מספר עמודים:  (על פי סדר הספרים:) 106,105,104,101,123.
 הוצאה בעברית
 תרגום:  אורי בלסם
 סדרה
 סדרת ספרים:  עלילות ספיידרוויק
עלילות ספיידרוויק היא סדרת ספרי פנטזיה לילדים ונוער בת חמישה ספרים. נכתבה על ידי טוני דיטרליצי והולי בלק ויצאה לאור החל משנת 2003 ועד שנת 2009.
הסיפור מגולל את עלילותיהם של התאומים ג'ארד וסיימון גרייס ואחותם הגדולה מאלורי, העוברים לגור באחוזה ישנה שהייתה שייכת לדודהּ ובת דודתה של אמם, ארתור ולוסינדה ספיידרוויק. שם הם מגלים ספר המתאר עולם מופלא מלא בפיות, שדונים ויצורים קסומים אחרים, ונגררים להרפתקאות באותו עולם שנגלה להם.
ב-2009 קצת לאחר פרסומה המלא של סדרת הספרים הראשונה יצאה טרילוגיית המשך הנקראת "בעקבות עלילות ספיידרוויק", ובה מסופר על שני אחים חורגים, ניקולס ולורי, המגלים גם כן את עולמן של הפיות וצריכים להציל אותו מפני סכנה שמאיימת עליו.
ב-14 בפברואר 2008 יצא לאקרנים סרט בשם "עלילות ספיידרוויק" המבוסס על סדרת הספרים הראשונה. הסרט הופק על ידי Nickelodeon Movies והוא לווה במשחק וידאו (למחשב ולפלייסטיישן). ב-2021 הוכרז כי תצא לשירות הזרמת המדיה "דיסני+" סדרת טלוויזיה חדשה המבוססת על הספרים, שגם היא תקרא "עלילות ספיידרוויק".
עלילת הספרים

הספר מספר על עלילותיהם של ילדי משפחת גרייס: ג'ארד, סיימון ומאלורי. ג'ארד וסיימון הם תאומים בני 9 ומאלורי, אחותם הגדולה, בת 13.
אביהם של הילדים עוזב את הבית, ובעקבות מצבם הכלכלי הרעוע של משפחת גרייס, מחליטה אימם של הילדים, גב' גרייס, לעבור לגור יחד עם ילדיה לאחוזה הישנה של דודתה, לוסינדה ספיידרוויק.
שלושת הילדים שונים מאוד זה מזה באופיים.
ג'ארד הוא ילד סקרן שמידרדר לצרות רבות בבית הספר בעקבות עזיבת אביו ונוהג לריב עם כולם.
סיימון הוא ההפך הגמור מג'ארד, הוא אוהב בעלי חיים ונהנה לגדל אותם ולחקור אותם.
מאלורי היא החכמה ביותר בין האחים וחושבת תמיד בהיגיון. מאלורי מתאמנת בסייף וזכתה במדליות רבות.
הסיפור מסופר מנקודת מבטו של ג'ארד.
כאשר עברו לאחוזה הישנה של משפחת ספיידרוויק, נתקל ג'ארד במעשים מוזרים והתרחשויות מוזרות. ג'ארד עולה לעליית הגג הסודית של הבית ומוצא על השולחן המעופש ומלא האבק פתק שעליו כתובה חידה:
"על הרי אררט תוכל למצוא

את סודי למין האנושי כולו

בין אמת לשקר אין הבדל

על כן בקרוב מתהילתי תתפעל

מעלה מעלה ושוב אל על

חבר יקר, שיהיה במזל"
לאחר זמן ארוך של מחשבה וחיפושים מגלה ג'ארד תיבה ובה מוחבא ספר ישן כבן 80 שנה, "המדריך השימושי לעולם הפיות והשדונים". הספר נכתב על ידי ארתור ספיידרוויק, דודה של סבתו של ג'ארד, ואביה של בעלת הבית המקורית, לוסינדה ספיידרוויק.
המדריך, מתאר עולם בלתי נראה של שדונים, גובלינים, פיות, גמדים, טרולים, ועוד יצורים מיתולוגיים אחרים, שעל פי המדריך, קיימים באמת, בכל מקום סביבנו, על מנת לגלות את העולם הזה יש להיעזר במשקף האבן שדרכו ניתן לאתר את היצורים השונים ולהתמודד עימם.
מגילוי זה, ג'ארד, סיימון ומאלורי מגלים את עולם השדונים ויוצאים להרפתקאה מופלאה ומוזרה בעולם החדש שנתגלה להם.
עלילת הספרים > מדריך שימושי

בספר הראשון ג'ארד, סיימון, מאלורי ואמם עוברים לאחוזה שקיבלו מלוסינדה ספיידרוויק (דודתם של אמם) שם הם מגלים עולם שלם של יצורים קסומים ושונים בשבילם, ועומדים בפני דילמה קשה. הם פוגשים עוזרן (בראוני) בשם נעצוץ שעוזר להם במהלך הסיפור.
עלילת הספרים > משקף האבן

בספר השני סיימון נחטף על ידי הגובלינים הלא נראים לעין. בספר זה הם מוצאים אבן המעניקה "ראות" (היכולת לראות את היצורים הקסומים המסתתרים מבני האדם) ובעזרתה תוקפים גובלינים, ועוברים נחל שבו שוכן טרול מאיים.
עלילת הספרים > סודה של לוסינדה

המדריך השימושי נגנב והילדים באים לבקר את דודת אימם, לוסינדה, בבית המשוגעים. היא מספרת להם את סודה, ומאירה אור על סודות עולם הפיות והשדונים.
עלילת הספרים > עץ הברזל

משפחת גרייס נוסעת לתחרות של מאלורי בסייף. לאחר התחרות הם אינם מוצאים אותה. גא'רד פוגש משנה צורה ומאיים עליו עם הסכין שלו. אמם של גארד סיימון ומאלורי מדברת עם אביהם על ההידרדרות של ג'ארד. ג'ארד ואחיו מגלים שהגמדים חטפו את אחותם והמלכוס רוצה לדבר איתם הם מחליטים להחליף את מאלורי תמורת המדריך.
עלילת הספרים > זעמו של מולגראת

בספר האחרון ג'ארד מאלורי וסיימון נלחמים בעוג, מולגראת וממציאים תככים כדי להציל את אמם. לבסוף ג'ארד הורג את מולגראת כאשר מולגראת מתחזה לאביו ואומר שהוא אוהב את ג'ארד, ולדבריו של ג'ארד אביו שונא אותו ולכן הסוד מתגלה ומולגראת נהרג.
טרילוגיית בעקבות עלילות ספיידרוויק

טרילוגיה שנכתבה גם על ידי טוני דיטרליצי והולי בלק.
מהסדרה יצאו כל שלושת הספרים "שירת הנחלילית", "בעיה ענקית" ו"מלך המנדרקונים". שלושת הספרים תורגמו גם לעברית בהוצאת מטר.
טרילוגיית בעקבות עלילות ספיידרוויק > שירת הנחלילית

בספר הראשון של בעקבות עלילות ספיידרוויק מסופר על ילד בשם ניק (ניקולס) שאמו מתה ואבא שלו התחתן שוב. לביתם באות אמו החורגת ואחותו החורגת. אחותו החורגת של ניק, לורי הביאה איתה ספרים על יצורים קסומים. לורי וניק יוצאים לחפש יצורים קסומים ומוצאים נחלילית פצועה (פיית מים). הנחלילית מודה להם וניק מתחיל להאמין ביצורים הקסומים. ניק ולורי יוצאים לעוד מסע חיפוש ומגלים ענק שמנסה להשמיד את האזור.
טרילוגיית בעקבות עלילות ספיידרוויק > בעיה ענקית

בספר השני בסדרה, ניק ולורי לומדים בעזרת מדריכם מהספר הקודם, ג'ק לורואה, כיצד לחסל ענקים. ניק כבר כמעט מתייאש ואילו לורי, כמובן, נהנת מאוד וכבר מוכנה לקטול ענקים. הכל נראה רגיל למדי (יחסית למה שניק ולורי הכירו) עד שכל הענקים בפלורידה מתעוררים ומתחילים להרוס אותה, והרי ג'ק לימד את ניק ולורי כי בפלורידה מספר הענקים הוא הגדול ביותר. ניק ולורי צריכים למצוא דרך לעצור אותם מלהשמיד את כל פלורידה. בדרך הם פוגשים, ענקים, בנות ים ויצורים אחרים.
אל ניק ולורי מצטרפים למסע ג'ול, אחיו הגדול של ניק, וסינדי חברתו.
טרילוגיית בעקבות עלילות ספיידרוויק > מלך המנדרקונים

הספר השלישי והאחרון בסדרה הוא המשך לסיפור השני אחרי הברחת הענקים לים מופיעים בפלורידה מנדרקונים והם יוצאים למשימה לחסל אותם והם מחזירים את הענקים מהים כדי להביס את המנדרקונים. להרפתקה מצטרפים מאלורי, ג'ארד וסיימון.
ספרים נלווים

טוני דיטרליצי והולי בלק, ארתור ספיידרוויק - מדריך שימושי לעולם הפיות והשדונים
טוני דיטרליצי והולי בלק, פיות, גידול, טיפול והאכלה
איירין קילפטריק, זהירות, בוגרט! - מדריך שימושי לעולם הפיות והשדונים מאת ג'ארד גרייס
ברוק לינדנר, מאלורי על המשמר
רבקה פרייזר, משימתו של טימבלטאק
הערות שוליים

↑  Ellie Shafer, ‏['The Spiderwick Chronicles' Series Adaptation Coming to Disney Plus]‎, Variety, ‏12 בנובמבר 2021
הספר הראשון בטרילוגיה "בעקבות עלילות ספיידרוויק"
צ'אק הייגל

צ'אק הייגל בפגישה עם נשיא אפגניסטן חאמיד כרזאי והשרה לענייני נשים סימה סאמר
צ'ארלס טימותי "צ'אק" הייגל (באנגלית: Charles Timothy "Chuck" Hagel; נולד ב-4 באוקטובר 1946) הוא פוליטיקאי אמריקאי ששימש כמזכיר ההגנה ה-24 בין השנים 2013–2015. בשנים 1997–2009 כיהן כסנאטור רפובליקאי מטעם מדינת נברסקה.
קורות חייו

הייגל נולד בנורת' פלייט, נברסקה, כבן הבכור מבין ארבעה בנים. אמו ממוצא אירי ופולני ואביו ממוצא גרמני. אביו צ'ארלס הייגל לחם במלחמת העולם השנייה ונפטר בפתאומיות בחג המולד 1962 בגיל 39. בשנת 1967 התגייס הייגל לצבא ארצות הברית, עבר הכשרה כלוחם בחיל הרגלים ושובץ באוגדת החי"ר ה-9. כמפקד כיתה בדרגת סמל, לחם במלחמת וייטנאם ונפצע פעמיים. הוא שירת באותה מחלקה עם אחיו הצעיר, ובשני אירועים שונים, כל אחד הציל את חיי אחיו. הוא זכה על שירותו במדליות ואותות הצטיינות שונים. לאחר שובו מווייטנאם עבד כברמן וכשדרן חדשות ברדיו. הוא סיים את לימודיו באוניברסיטת נברסקה בעיר אומהה בשנת 1972.
חייו האישיים

להייגל שני אחים צעירים: תומאס, פרופסור באוניברסיטת דייטון, ומייקל, אמן המתגורר באומהה, נברסקה. אח נוסף, ג'יימס, נהרג בתאונת דרכים בגיל 16. ב-1979 נישא הייגל לחברתו פטרישיה לויד, וב-1982 בני הזוג התגרשו. הייגל נישא בשנית ב-1985 לליליבט. לזוג נולדו שני ילדים: בת, אלין, ובן, זילר. הזוג מתגורר בווירג'יניה.
לקריאה נוספת

Charlyne Berens, Chuck Hagel: Moving Forward, U of Nebraska Press, 2006
Chuck Hagel, Peter Kaminsky, America: Our Next Chapter: Tough Questions, Straight Answers, HarperCollins, 2008
ברטה

ערך זה עוסק ביצרנית נשק. אם התכוונתם למשמעות אחרת, ראו .
| --- | --- |


 נתונים כלליים
 מייסדים:  Beretta 
 תקופת הפעילות:  1526–הווה (כ־499 שנים) 
 חברת אם:  Beretta Holding 
 מיקום המטה:  ברשה 
 ענפי תעשייה:  תעשיית הנשק 
 מוצרים עיקריים:  כלי ירייה 
  
 www.beretta.com/en/
 
אקדח ברטה M9
ברטה (באיטלקית: Beretta) היא יצרנית נשק איטלקית. כלי הנשק שהיא מייצרת, לרבות האקדחים, זוכים לפופולריות גדולה בכל העולם, ונמצאים בשימוש צבאות, משטרות, כוחות ביטחון ואזרחים פרטיים.
הקמת החברה

ברטה, אחת החברות הוותיקות ביותר בעולם, נוסדה בשנת 1526, על ידי ברתולומאו ברטה, בעיר ברלין שבגרמניה. ברטה הקים את החברה כדי לייצר 185 קנים לרובים, שהוזמנו עבור הנשקייה של העיר ונציה.
החברה כיום

החברה נמצאת בבעלות צאצאי משפחת ברטה המקורית, עד היום. בעל השליטה הוא גוסאלי ברטה, ומנהלי החברה הם שני בניו, פרנקו ופייטרו. במהלך השנים, החברה רכשה יצרניות נשק אחרות באירופה, ומפעילה אותן כחברות-בנות.
החברה מייצרת מגוון רחב של כלי נשק, ביניהם רובים קלאסיים, רובים מתקדמים, רובי ציד, תת-מקלעים, רובי-סער ואקדחים מסוגים שונים. כלי הנשק של החברה נחשבים איכותיים, עמידים ואמינים.
האקדח מדגם 92F (בקוטר 9 מ"מ ארוך) נבחר לשמש כאקדח השירות העיקרי של כוחות ביטחון בכל העולם, לרבות בארצות הברית, וזכה לפופולריות גדולה גם בקרב אזרחים, לצד דגם 84F הקטן יותר (בקוטר 9 מ"מ קצר).
בשנת 1985, החברה זכתה במכרז לייצור אקדחים עבור זרועות הצבא האמריקני. ההזמנה הראשונה כללה כחצי מיליון אקדחים, ובעקבות הזכייה במכרז הוקם מפעל "ברטה USA" במדינת מרילנד (ארצות הברית). המפעל מייצר אקדחים עבור הצבא, כוחות הביטחון והשוק האזרחי.
אקדחים עיקריים

ברטה מיני - אקדחים זעירים וקלים. אורכם כ-12 ס"מ, משקלם כ-300 גרם, והם נושאים 7 או 8 כדורים, בקוטר קטן. משמשים כ"אקדחי נשים" (לנשיאה בארנק), או כאקדחי גיבוי.
ברטה 80 - אקדחים בינוניים. אורכם כ-17 ס"מ, משקלם כ-650 גרם, והם נושאים בין 8 ל-13 כדורים, בקוטר 9 מ"מ קצר. משמשים ל"הגנה עצמית" (אזרחים פרטיים).
ברטה 92 - אקדחים גדולים. הסדרה הפופולרית ביותר. אורכם כ-20 ס"מ, משקלם כ-950 גרם, והם נושאים בין 10 ל-17 כדורים, בקוטר 9 מ"מ ארוך. משמשים בעיקר כאקדחי שירות רשמיים בכוחות הביטחון.
ברטה 8000 - אקדחים בינוניים מתקדמים. אורכם כ-18 ס"מ, משקלם כ-850 גרם, והם נושאים בין 8 ל-15 כדורים, בקוטר 9 מ"מ ארוך.
ברטה 9000 - אקדחים קטנים מתקדמים. אורכם כ-17 ס"מ, משקלם כ-750 גרם, והם נושאים בין 10 ל-17 כדורים, בקוטר 9 מ"מ ארוך.
ברטה 0.22 בישראל

בשנות השבעים הייתה עדנה בישראל לברטה מדגם 70 בקליבר 0.22 אינץ ותחמושת מסוג 022 לונג רייפל.
באקדחים אלו השתמשו המאבטחים במטוסי אל על והשימוש שעשה בו מרדכי רחמים בעת תקיפת מטוס אל על בציריך הקנה לו מוניטין רב, כמו גם השימוש בו על ידי אנשי סיירת מטכ"ל בפעולת ההשתלטות על מטוס סבנה, ולפי שמועות גם השימוש בו בידי לוחמי יחידת "כידון" במוסד. בתקופה זו נמכרו אקדחי ברטה 0.22 רבים מאוד בישראל ונפוצו גם תאוריות בזכות יתרונות הקליבר הקטן. גם יגאל עמיר השתמש באקדח ברטה על מנת לרצוח את ראש הממשלה יצחק רבין.
הקליע של אקדחי 0.22 הוא בעל מסה נמוכה, כמות אבק השרפה קטנה אף היא, לכן הן יכולת העצירה והן הדיוק, שניהם נובעים מהתנע של הקליע, נמוכים בכדור זה יחסית לאקדחים בעלי קליבר גדול יותר. משום כך איבדו אקדחים אלה במהלך השנים מהפופולריות שלהם.
במשטרת ישראל משמשים עד היום אקדחי הברטה 0.22 כנשק אישי עבור שוטרים ובעיקר שוטרות בתפקידים משרדיים.
אקדח ברטה 70S
וריאנט דלתא של נגיף הקורונה

מדינות עם מקרי הדבקה מאומתים של וריאנט "דלתא", נכון ל-10 באוגוסט 2021, מאתר GISAID (אנ')
  ‏ מעל 10,000 מקרי הדבקה מאומתים
  ‏ 5,000–9,999 מקרי הדבקה מאומתים
  ‏ 1,000–4,999 מקרי הדבקה מאומתים
  ‏ 100–999 מקרי הדבקה מאומתים
  ‏ 10–99 מקרי הדבקה מאומתים
  ‏ 1–9 מקרי הדבקה מאומתים
  ‏ לא דווח על מקרי הדבקה
וריאנט "דלתא" (Δ) של נגיף הקורונה, הידוע גם כמוטציה B.1.617.2 או הווריאנט ההודי, הוא מוטציה (וריאנט) של SARS-CoV-2, שנוצר במהלך מגפת הקורונה בהודו ואותר ב-5 באוקטובר 2020. הווריאנט נודע לציבור הרחב במרץ 2021 לאחר שבהודו פורסם שהווריאנט אותר ברבות מהמדינות והטריטוריות של הודו. עד יוני 2021, הוא כבר אותר ב-60 מדינות.
מדובר בווריאנט בעל מוטציה כפולה, כאשר שתי המוטציות נמצאו בנגיפי קורונה שהתגלו קודם לכן. אולם, במקרה של וריאנט דלתא, לראשונה הן נמצאו יחד בנגיף אחד. שתי המוטציות מופיעות בחלבון המעטפת של הנגיף, המסייע לו להיצמד לתא הנדבק. לפי הבריטים, וריאנט דלתא מדבק ב-40% יותר מווריאנט "אלפא" ("הווריאנט הבריטי"), שהוא כשלעצמו מדבק הרבה יותר מהווירוס המקורי שיצא מסין. ביוני 2021, נמסר מארגון הבריאות העולמי (WHO), שוריאנט דלתא החליף את וריאנט אלפא בתור הווריאנט הדומיננטי ביותר ברחבי העולם. בבריטניה (בה העלייה במקרי ההדבקה נראתה בעיקר בקרב צעירים ולא מחוסנים), נטען שהתסמינים של נדבקי הקורונה היו שונים בחלקם. שיעול הפך לפחות שכיח, ואובדן חוש ריח וטעם כבר לא הופיע ברשימת 10 הסימפטומים הנפוצים. התסמינים הבולטים היו כאב ראש, כאב גרון, נזלת וחום. דיווח אחר הזכיר חום עם או בלי הופעת שיעול יבש וקוצר נשימה.
מוטציות

בגנום הווריאנט B.1.617.2 קיימות 29 מוטציות, 8 מהן בחלבון ספייק (אנ') שבמעטפת הליפידית: T19R, del157/158, L452R, T478K, D614G, P681R, D950N, E156G. עקב מוטציות נוספות שהתגלו בגנום הווריאנט, נוצרו יותר מ-100 תתי-וריאנטים השייכים לשושלת הווריאנט "דלתא".
הווריאנט חולק מוטציות רבות עם וריאנטים אחרים. כל הווריאנטים שזוהו מכילים את מוטציה D614G, המכונה לפעמים "דאג". מדענים חושבים ש"דאג" מגביר את צפיפות חלבון הספייק על פני חלקיקים ויראליים ומקל על כניסת הווירוס לתאים. מוטציה P681R, הדומה מאוד למוטציה בווריאנט האלפא שנראית כמייצרת עומסים ויראליים גבוהים יותר בחולים. לאנשים הנגועים בווריאנט ההודי יש פי 1,000 יותר וירוסים בדרכי הנשימה, מה שגורם להם להפיץ את הווירוס כאשר הם מתעטשים, משתעלים או מדברים. מוטציה L452R, שנמצאת גם בוריאנט קפא (אנ') ובוריאנט אפסילון (אנ'), משפיעה גם על תחום מחייב הקולטנים, פועלת למניעת נוגדנים מנטרול הווירוס. המוטציה D950N שונה ממוטציות אחרות, מכיוון שהיא ממוקמת מחוץ לתחום מחייב הקולטנים אך נמצאת בגנום הווריאנט. מוטציה זו יכולה להשפיע על סוגי התאים שהווירוס מדביק, ועלולה לאפשר לו לפגוע באיברים וברקמות שונות. מוטציות באזור זה קשורות גם לעומסים ויראליים גבוהים יותר.
היסטוריה

במדינות אחרות מאשר הודו, המקרים הראשונים של הווריאנט התגלו בסוף פברואר 2021, כולל בריטניה ב-22 בפברואר, ארצות הברית ב-23 בפברואר וסינגפור ב-26 בפברואר. מדענים בריטיים מסוכנות בריאות הציבור (אנ') (PHE) של אנגליה, תייגו מחדש את וריאנט B.1.617.2 ב-7 במאי 2021 כ"וריאנט מדאיג (אנ')" (VOC) (VOC-21APR-02), לאחר שסימנו ראיות במאי 2021 כי הזן מתפשט במהירות רבה יותר מהנגיף המקורי. סיבה נוספת הייתה שהם זיהו 48 אשכולות של B.1.617.2, שחלקם גילו מידה רבה של העברה בקהילה. כאשר מספר המקרים לגבי וריאנט הדלתא עלה במהירות, מדענים בריטים ראו כי הדלתא עקפה את וריאנט האלפא בתור הווריאנט הדומיננטי של SARS-CoV-2 בבריטניה בתחילת יוני 2021. חוקרים מבריאות הציבור מצאו מאוחר יותר, שמעל 90% מהמקרים החדשים בבריטניה בתחילת יוני 2021 היו עקב וריאנט הדלתא; הם גם ציטטו עדויות לכך שהדלתא קשורה לסיכון מוגבר של 60% להעברת תחלואה במשק הבית בהשוואה לאלפא.
המקרה המאושר הראשון של וריאנט דלתא בקנדה, זוהה בקוויבק ב-21 באפריל 2021, ובהמשך באותו יום זוהו 39 מקרים של הווריאנט בקולומביה הבריטית. אלברטה דיווחה על מקרה אחד של הווריאנט ב-22 באפריל 2021. נובה סקושה דיווחה על שני מקרי דלתא ביוני 2021.
פיג'י אישרה גם את המקרה הראשון של וריאנט דלתא ב-19 באפריל 2021 בלוטוקה, ומאז טיפס מספר המקרים ל-42 והמשיך לעלות. הווריאנט זוהה כמפזר-על והוביל לסגר של חמש ערים (לוטוקה, נאדי (אנ'), סובה, לאמי (אנ') ונאוסורי (אנ')), אזור המהווה כמעט שני שלישים מאוכלוסיית המדינה.
ב-29 באפריל 2021, דיווחו גורמי בריאות ממשרד הרווחה והבריאות (אנ') (STM) בפינלנד והמכון הפיני לבריאות ורווחה (אנ') (THL) כי וריאנט דלתא זוהה בשלוש דגימות החל ממרץ 2021.
הפיליפינים אישרו את שני המקרים הראשונים של הווריאנט ב-11 במאי 2021, למרות איסור הנסיעות המוטל על המדינה ממדינות בתת-היבשת ההודית (למעט בהוטן והמלדיביים). לשני המטופלים אין היסטוריה של נסיעות מהודו במשך 14 הימים הקודמים, אלא עומאן ואיחוד האמירויות הערביות.
מקדוניה הצפונית אישרה את המקרה הראשון של הווריאנט ב-7 ביוני 2021 לאחר שאדם שהחלים מהנגיף בעיראק הועבר למקדוניה.
זיהוי B.1.617 נפגע במדינות מסוימות בשל היעדר ערכות מיוחדות לבדיקתו ומעבדות שיכולות לבצע את הבדיקה הגנטית. לדוגמה, החל מה-18 במאי פקיסטן לא דיווחה על מקרים כלשהם, אך הרשויות ציינו כי 15% מדגימות COVID-19 במדינה היו מ"וריאנט לא ידוע"; הם לא יכלו לומר אם זה B.1.617 מכיוון שהם לא הצליחו לבדוק זאת. מדינות אחרות דיווחו על נוסעים שהגיעו מפקיסטן שנדבקו בזן B.1.617.
ביוני 2021 המדען וינוד סקאריה (אנ') מהמכון לגנומיקה וביולוגיה אינטגרטיבית (אנ') (CSIR-IGIB) בהודו הדגיש את קיומו של וריאנט B.1.617.2.1, המכונה גם AY.1 או Delta plus, שיש לה מוטציה נוספת של K417N בהשוואה לווריאנט הדלתא. זן B.1.617.2.1 התגלה באירופה במרץ 2021 ומאז התגלה באסיה, באמריקה ובמזרח התיכון. הוא הביא לעלייה בהדבקה גם ברוסיה ובמדינות רבות נוספות.